
întâi reflectaţi, apoi redactaţi 

Redactarea unui text clar are ca punct de pornire şi depinde de claritatea etapei premergătoare de 
refl ecţie. Puneţi-vă următoarele întrebări: 

Cineva citi documentul? 

Există trei grupuri principale de cititori ai documentelor Comisiei Europene: 

• personalul UE - colegi din cadrul Comisiei Europene sau al altor instituţii; 

• specialişti externi; 

• publicul larg - care reprezintă, de departe, cel mai numeros grup. 

Majoritatea documentelor Comisiei Europene sunt, în momentul de faţă, publicate pe internet şi sunt 
disponibile publicului. Toate textele pe care le redactăm, le traducem şi le publicăm în activitatea 
noastră în cadrul Comisiei Europene infl uenţează în mod inevitabil imaginea publică a UE. A se 
vedea recomandarea 2 - „Cititorul are întâietate". 

Care este rezultatul urmărit? 

Care este scopul documentului dumneavoastră? Ce trebuie să facă cititorii după ce citesc textul? 

• Să ia o decizie? 

• Să trateze o anumită situaţie? 

• Să rezolve o anumită problemă? 

• Să îşi schimbe atitudinea faţă de un anumit subiect? 




Ce trebuie să includă documentul dumneavoastră? 


• Hotărâţi care este mesajul de transmis. 

• întocmiţi o listă sau o schemă logică (a se vedea ilustraţia de mai jos) care să includă toate 
elementele pe care intenţionaţi să le prezentaţi, fără să respectaţi o anumită ordine. 

• Eliminaţi elementele nerelevante. 

• Grupaţi elementele rămase pe categorii. 

• Completaţi-vă cunoştinţele: notaţi datele pe care trebuie să le verifi câţi şi/sau experţii pe care 
trebuie să îi consultaţi. 

Această metodă se aplică practic tuturor textelor, cu excepţia celor literare: procese-verbale, rapoarte, 
corespondenţă, ghiduri de utilizare etc. în ceea ce priveşte documentele ofi ciale, precum actele 
legislative, trebuie respectate reguli speciale de redactare. 

O alternativă este metoda celor „7 întrebări". 

Aceasta este o metodă structurată de prezentare a informaţiilor relevante: 

1. CE? Mesajul de bază 

2. CINE? Persoanele vizate 

3. CÂND? Zile, ore, calendare, termene 

4. UNDE? Locuri 

5. CUM? Circumstanţe, explicaţii 

6. DE CE? Cauze şi/sau obiectiv 

7. CÂT? Date calculabile şi măsurabile 


Cititorul areîntâietate 

Stil direct şi interesant 

Gândiţi-vă întotdeauna la cititorii cărora li se adresează textul pe care îl redactaţi - nu numai la 
superiorul ierarhic sau la revizor, în cazul unei traduceri, ci şi la utilizatorii fi nali. La fel ca 
dumneavoastră, ei nu dispun de prea multtimp. De fapt, cine sunt aceşti cititori? Cât de bine cunosc 
ei subiectul? Şi ce anume artrebui să le explicaţi? 

încercaţi să abordaţi tema din perspectiva cititorilor dumneavoastră: 

- Adoptaţi un stil adecvat de adresare pentru cititorii dumneavoastră. în acest sens, se recomandă 
folosirea, în documentele oficiale ale Comisiei Europene, a formulei de adresare cu pronumele de 
politeţe „dumneavoastră". Adresarea directă, prin utilizarea formelor pronumelui personal la singular 
sau plural („tu", „voi"), este mai rar folosită, întâlnindu-se în anumite tipuri detextedin registrul 



jurnalistic, dintre cele cu caracter oral pronunţat. 


- Gândiţi-vă la întrebările pe care cititorul le-ar putea pune şi asiguraţi-vă că documentul oferă 
răspunsuri la acestea. O posibilitate ar fi utilizarea unor subtitluri sub formă interogativă, cum ar fi: 
„Ce schimbări va aduce această nouă politică?", „De ce este necesară această politică?", „Cine va fi 
afectat de această politică?" sau „Care sunt rezultatele preconizate?". 

- Captaţi atenţia cititorilor. Oferiţi-le numai informaţiile care le sunt de fapt necesare. Evitaţi, pe cât 
posibil, să prezentaţi prea multe informaţii referitoare la procedurile Comisiei Europene şi la 
procedurile interinstituţionale. Acestea sunt informaţii superfl ue pentru cea mai mare parte a 
cititorilor şi nu fac decât să accentueze imaginea Comisiei de instituţie birocratică şi distantă. Dacă 
informaţiile sunt cu adevărat importante, prezentaţi pe scurt de ce sunt importante. 

Acum puteţi să faceţi planul textului dumneavoastră. 

Organizaţi documentul 

La început 

• Dacă planul dumneavoastră include un rezumat, începeţi cu acesta şi veţi descoperi, poate, că este 
suficient! Introduceţi rezumatul la începutul textului, întrucât aceasta este prima parte (şi adesea 
singura) pe care o va citi publicul. 

• Acordaţi o atenţie deosebită conectorilor, care îi ajută pe cititori să urmărească logica şi 
argumentaţia dumneavoastră. Alegeţi titluri şi alte „marcaje" care le vor permite cititorilor să 
identifice informaţiile esenţiale, fără să trebuiască să le repetaţi pe parcursul întregului document. 
Folosiţi titluri şi subtitluri informative pentru a evidenţia cele mai importante puncte ale 
documentului. Un titlu precum „Fuziunile trebuie monitorizate mai îndeaproape" este mai informativ 
decât „Monitorizarea fuziunilor". 

• Luaţi în considerare cea mai bună modalitate de a vă exprima ideile şi asiguraţi-vă că documentul 
este inteligibil pentru cititori. Puteţi recurge la utilizarea de imagini, grafice sau tabele în loc de 
text? Aveţi nevoie de un glosar sau de o listă cu definiţii? 

• Următoarea parte cel mai frecvent citită, după începutul textului, este concluzia. Este posibil ca 
cititorul să treacă peste tot restul textului pentru a ajunge la concluzie. Formulaţi concluzia într-un 
mod clar, concis şi la obiect. 

• Prezentaţi cititorilor dumneavoastră structura documentelor mai lungi, incluzând un cuprins clar. 

Pe parcursul redactării 



• Urmaţi recomandările din capitolele următoare. 


• Consultaţi resursele pentru redactare ale UE (a se vedea ultima pagină). 

• Simplificaţi dacă este necesar, asigurându-vă că mesajul rămâne clar. Fiţi atenţi însă la 
formulările foarte directe şi prea simplificate! Ele ar putea reduce nivelul de politeţe necesar pentru 
comunicarea scrisă şi ar putea avea un impact negativ asupra cititorilor. Ei ar putea percepe o 
adresare de tip imperativ acolo unde nu se intenţionează acest lucru. 

• Un posibil exemplu de simplificare este următorul: 

• GREŞIT: Data limită care trebuie respectată pentru depunerea candidaturilor este 31 martie 
2012. 

• MEDIU: Data limită pentru depunerea candidaturilor este 31 martie 2012. 

• BINE:Termenul pentru depunerea candidaturilor: 31 martie 2012. 

La nivelul Comisiei Europene există două probleme frecvente: 

1. Reutilizarea unui text anterior fără adaptarea adecvată a acestuia 

Este posibil ca modelele anterioare să fi e redactate în mod neclar şi să nu reflecte noile circumstanţe 
şi noile practici de redac tare. Faceţi toate modificările necesare. 

2. Tăierea şi copierea textelor 

Poate veţi avea nevoie să utilizaţi pasaje din documente variate pentru a compune un text nou. Fiţi 
atenţi la terminologia neuniformă, la repetiţii şi la omisiuni, care pot afecta logica internă şi claritatea 
rezultatului final. 

SOS: Scurt, la obiect şi simplu 

Scurt, la obiect... 

în general, un document nu este mai valoros dacă este mai lung. Cititorii dumneavoastră nu vă vor 
aprecia mai mult fiindcă aţi scris 20 de pagini în loc de 10, îndeosebi atunci când îşi dau seama că aţi 
fi putut comunica mesajul în 10 pagini! Dimpotrivă, ei ar putea fi nemulţumiţi deoarece au acordat 
mai mult timp decât ar fi fost necesar citirii documentului. 

Printre modalităţile de eliminare a cuvintelor inutile aţi putea alege să: 

• evitaţi să discutaţi despre lucruri evidente. Acordaţi mai mult credit cititorilor dumneavoastră; 

• nu încărcaţi documentul cu expresii redundante precum: „după cum este bine cunoscut", 



„este general recunoscut că", „în opinia mea", „şi aşa mai departe", „atât din punctul de vedere 
al lui A, cât şi din punctul de vedere al lui B"; 

• evitaţi să vă repetaţi. Când vă referiţi, de exemplu, la un comitet cu un nume lung, scrieţi 
numele în întregime numai o singură dată: „Această întrebare a fost adresată Comitetului 
pentru achiziţionarea ghidurilor stilistice. Comitetul a declarat că...". 

Documentele şi frazele mai scurte au,în general, un impact mai mare. Totuşi, este important de 
precizat că, în stilul oficial în limba română, formulările tind să fie mai lungi şi mai complexe. 

De exemplu: 

1 document = cel mult 15 pagini 
1 frază = în medie 20 de cuvinte 

(aveţi grijă să intercalaţi câteva fraze scurte!) 

Frazele inutil de lungi sunt un obstacol serios pentru claritatea documentelor Comisiei Europene, 
încercaţi să fragmentaţi frazele lungi în fraze mai scurte sau în mai multe propoziţii, amintindu-vă 
însă să includeţi conectorii adecvaţi („dar", „prin urmare", „totuşi"), astfel încât să păstraţi coerenţa 
documentului. 

... şi simplu 

Folosiţi cuvinte mai simple, dacă este posibil. Un limbaj mai simplu nu va da impresia că sunteţi mai 
puţin învăţat sau mai puţin elegant, ci vă va da mai multă credibilitate. 

• Nerecomandat »> Recomandat 

• având în vedere faptul că »>întrucât 

• un anumit număr de »> mulţi/multe 

• o mare parte dintre »> majoritatea 

• în cadrul »>în 

• drept rezultat,în consecinţă »> prin urmare 

• în scopul de »> pentru 

• în cazul în care »> dacă 

• în cazul în care nu se aplică aceasta »>în caz contrar 

• dacă acesta este cazul »> atunci 

• cu referire la »> referitor/despre 


Un stil simplu şi neîncărcat înseamnă, de asemenea: 




... să evitaţi ambiguitatea 


Dacă folosiţi acelaşi cuvânt pentru a vă referi la lucruri diferite, puteţi crea confuzie: 

• NERECOMANDAT: Trebuie să transmiteţi cererea dumneavoastră de înregistrare a candidaturii 
până marţi. De asemenea, puteţi să prezentaţi o cerere de prelungire a acestui termen. 
Cererea d u m neavoastră... (despre care cerere este vorba ?) 

• RECOMANDAT: Trebuie să transmiteţi candidatura dumneavoastră până marţi. De asemenea, 
puteţi cere prelungirea termenului. Candidatura dumneavoastră... 

... să nu schimbaţi cuvintele doar din motive legate de „stil" 

Puteţi crede că documentul dumneavoastră va fi mai puţin plictisitor dacă folosiţi cuvinte diferite 
pentru avă referi la acelaşi lucru. Totuşi, şi în acest caz, puteţi crea confuzie: 

• NERECOMANDAT.Trebuie să transmiteţi candidatura dumneavoastră până marţi. Comitetul 
poate să vă respingă cererea... (candidatura -sau altceva?) 

• RECOMANDAT: Trebuie să transmiteţi candidatura dumneavoastră până marţi. Comitetul 
poate să o respingă... 

... să folosiţi forma pozitivă şi nu pe cea negativă 

• NERECOMANDAT: Respingerea candidaturilor nu este un lucru neobişnuit, prin urmare nu 
depuneţi o contestaţie decât dacă sunteţi sigur că nu aţi completat candidatura 
dumneavoastră în mod incorect. 

• RECOMANDAT: Respingerea candidaturilor este un lucru destul de obişnuit, prin urmare 
depuneţi o contestaţie doar dacă sunteţi sigur că aţi completat candidatura dumneavoastră în 
mod corect. 

Fiţi logici - structuraţi-vă frazele 

Uneori trebuie să redactaţi (sau să îmbunătăţiţi) un document care conţine numeroase date şi idei. 
lată câteva modalităţi de structurare a informaţiilor astfel încât cititorii să înţeleagă fi ecare frază la 
prima citire. 

Indicaţi agenţii fi ecărei acţiuni (a se vedea recomandarea 8) şi prezentaţi acţiunile în ordinea în care se 
desfăşoară. 

j 

• NERECOMANDAT: Decizia sa cu privire la atribuirea asistenţei UE va fi luată ulterior primirii 
tuturor candidaturilor de proiecte, în cadrul reuniunii comitetului de atribuire. 

• RECOMANDAT.h momentul în care toţi candidaţii şi-au prezentat cererile de proiecte, (1) 



comitetul de atribuire se va reuni (2) 
pentru a decide (3) 

valoarea ajutorului UE pe care îl va acorda f i ecărui proiect. (4) 


Evitaţi să „ascundeţi" informaţiile importante în mijlocul frazei! 

• NERECOMANDAT:\ n ceea ce priveşte reducerea tarifelor de roaming, Comisia a prezentat mai 
multe propuneri. 

• RECOMANDAT: Comisia a prezentat mai multe propuneri de reducere a tarifelorderoaming. 

• NERECOMANDAT: în prezent, este probabil ca interzicerea fumatului în restaurante să fie 
implementată. 

• RECOMANDAT: în prezent, este probabil ca fumatul în restaurante să fie interzis. 

încercaţi să puneţi în evidenţă partea fi nală a frazelor dumneavoastră - aceasta este partea pe care o 
vor reţine cititorii. 

• NERECOMANDAT: în raport se recomandă reforma instituţională integrală în majoritatea 
cazurilor. 

• RECOMANDAT: Ceea ce recomandă raportul, în majoritatea cazurilor, este o reformă 
instituţională integrală. 

Evitaţi substantivele inutile- formele verbalesunt mai dinamice 

O modalitate simplă dea redacta cu mai multă claritate este să schimbaţi... 

• ... o exprimare prolixă.... 

o ..cu o exprimare clară: 

• prin acţiunea de distrugere 

o distrugând 

• necesitatea planificării amplasării 

o este necesar să se planifice amplasarea 

• introducerea principiului de echitate 

o s-a introdus principiul de echitate 

Prin această schimbare, ne întoarcem pur şi simplu de la forma nominală la forma verbală. Verbele au 
un caracter mai direct şi mai puţin abstract decât substantivele. Numeroase substantive terminate în 
,,-are/-ere" provin, de fapt, din verbe. Aceste substantive apar adesea în expresii precum cele de mai 
jos, unde utilizarea verbelor ar aduce, în unele cazuri, mai multă claritate: 

• promulgarea legii cultelor 

o a promulgat legea cultelor 

• acordarea unui drept 



o a acordat un drept 

• lansarea unei noi propuneri 

o a lansat o nouă propunere 

Există şi substantive care nu se termină în ,,-are/-ere", dar care provin, de asemenea, din verbe: 

• deţinătorul unei vize Schengen 

o cel care deţine o viză Schengen 

• apariţia unor noi factori 

o au apărut noi factori 

în unele cazuri, putem să sporim claritatea unui text dacă transformăm substantivele în verbe: 

• Practica cultivării plantelor perene în locul culturilor anuale poate aduce o îmbunătăţire calităţii 
solului prin favorizarea unei creşteri a stratului vegetal. 

• Cultivarea plantelor perene în locul culturilor anuale poate îmbunătăţi calitatea solului, 
favorizând creşterea stratului vegetal. 

Fiţi concreţi, evitaţi abstractizările 

Mesajele concrete sunt clare - un limbaj abstract poate fi vag şi descurajant. Un limbaj abstract 
abundent ar putea chiar să îl determine pe cititor să creadă fi e că nu cunoaşteţi subiectul despre care 
scrieţi, fie că motivele pentru care scrieţi suntîndoielnice. 

Atunci când puteţi alege între un cuvânt concret şi unul abstract care înseamnă acelaşi lucru, cu 
excepţia cazului în care aveţi motive întemeiate să preferaţi cuvântul abstract, optaţi pentru 
cuvântul concret! 

Astfel, mesajul dumneavoastră va fi mai direct şi, prin urmare, va avea un impact mai mare. 

• Astfel, în loc de... 

◦ ... încercaţi această variantă: 

• a substitui 

o aînlocui 

• a demara/a debuta 

o a începe 

• oportunităţi de muncă 



o locuri de muncă 

• evoluţie negativă 

o recesiune/regres 

• evoluţie pozitivă 

o reuşită/succes/progres 

• a investi în capital uman (*) 

o a instrui (forţa de muncă) 
o a îmbunătăţi competenţele (lucrătorilor) 
o educaţie şi formare 

(*) După cum se ilustrează în acest exemplu, problema constă adesea în a reda cu exactitate sensul pe 
care doriţi să îl comunicaţi. 

SUGESTIE: Pentru a găsi cuvântul pe care îl căutaţi, în Word, selectaţi un cuvânt, apăsaţi pe butonul 
din dreapta al mouse-ului şi apoi selectaţi opţiunea „Sinonime", care apare spre sfârşitul meniului 
afişat. Lista de sinonime va conţine atât cuvinte abstracte, cât şi cuvinte concrete. încercaţi să alegeţi 
un cuvânt concret în locul unui cuvânt general şi mai vag. De exemplu, cuvântul „a identifi ca" este 
perfect acceptabil,însă, uneori, este mai adecvat să alegeţi o expresie mai precisă: 

• a identifi ca soluţii 

o a găsi soluţii 

• a identifica cazuri de gripă porcină 

o a depista cazuri de gripă porcină 

• a identifi ca sensul... 

o a descoperi sensul... 

Optaţi pentru diateza adecvată 

Un alt element importantîn redactarea cu claritatea unui text este folosirea verbelor la diateza 
adecvată tipului de comunicare. Astfel se poate opta între diateza activă, diateza pasivă şi 
construcţiile reflexiv-pasive. Diateza pasivă şi construcţiile reflexiv-pasive se folosesc frecvent în 
contexte ofi ciale, unde predomină formulările lungi şi complexe, în timp ce diateza activă se preferă 
îndeosebi în discursurile orale,în stilul jurnalistic etc. 

lată un exemplu din stilul jurnalistic, în care,în aceeaşi frază, diateza activă se combină cu o 
construcţie refl exiv-pasivă: 



Preşedintele a ameninţat că va părăsi reuniunea, dacă nu se va face front comun în ceea ce priveşte 
propunerea de limitare a bonusurilor acordate bancherilor, relatează cotidianul central. 


în exemplul de mai jos, caracteristic stilului oficial, discursul se structurează în fraze mai lungi şi mai 
complexe, în care construcţiile pasive alternează cu cele active: 

Membrii Biroului permanenta! Camerei Deputaţilor cărora li s-a cerut revocarea nu pot conduce sau, 
după caz, nu pot participa la conducerea lucrărilor Biroului permanent sau a şedinţei în plen a Camerei D 
eputaţilor în care se discută revocarea lor; ei vor fi înlocuiţi, prin votul Biroului permanent, de unul dintre 
membrii Biroului permanent care îndeplineşte condiţiile regulamentare, dar pot fi prezenţi în calitate de 
parte interesată. 

Acolo unde este necesar, precizaţi agentul 

Alegerea de a exprima sau de a nu exp rima agentul se va face în funcţie de situaţiile semantice şi de 
tipul de discurs. 

în exemplele de mai jos sunt prezentate trei cazuri diferite: 

Agentul este exprimat: 

Acest proiect a fost sprijinit de Comisie. 

Agentul este nedeterminat: 

Expertiza regională ar trebui să fi e mai bine valorificată în cadrul proceselor de reformă, mai ales prin 
dezvoltarea cooperării ONU cu organizaţiile regionale. 

Agentul nu este exprimat, dar poate fi dedus din cunoştinţele comune ale cititorilor: 

Moţiunea de cenzură a fost respinsă în Parlament cu 112 de voturi pentru şi 137 împotrivă. 

(se subînţelege că membrii Parlamentului reprezintă agentul) 

Subiectul are valoare „generică": 

Astăzi este general acceptat că o companie are obligaţii suplimentare. 

în cazul documentelor UE care trebuie traduse în mai multe limbi, exprimarea agentului poate, în 
unele cazuri, să aducă mai multă claritate textului. Dacă documentul dumneavoastră nu este clar, 



puteţi avea la sfârşit traduceri divergente, întrucât fi ecare traducător va încerca să intuiască ce aţi 
vrut să spuneţi şi va propune o soluţie diferită. 


Nu este nevoie să evitaţi diateza pasivă cu orice preţ. Diateza pasivă poate fi utilă, de exemplu 
atunci când nu este necesară menţionarea agentului responsabil de acţiune,întrucât este evident 
(„Toţi membrii personalului sunt încurajaţi să scrie clar."). 

Evitaţi „prietenii falşi”, jargonul, acronimeleşi siglele 

Evitaţi „prietenii falşi” 

„Prietenii falşi" (false friends) sunt cuvinte în limbi diferite care au o formă apropiată, dar diferă ca sens. 

într-un mediu multilingv precum cel al Comisiei Europene, este un lucru obişnuit să se confunde 
anumiţi termeni din diferite limbi. Aceste împrumuturi sunt frecvente şi diferă în funcţie de 
combinaţia de limbi şi de limba străină la care se raportează vorbitorul. 

De exemplu, cuvântul „sensible" în engleză înseamnă „raţional", „logic" („sensibleapproach"- 
„metodă raţională/ logică" şi nu „metodă sensibilă") şi nu „sensibil 

sensibil", după cum aparent ar indica forma sa apropiată de cuvântul „sensibil" din limba română. 
Folosirea unor cuvinte greşite poate determina cititorii să se simtă excluşi şi să privească instituţiile 
UE drept un club închis, fără legătură cu lumea reală. în cel mai rău caz, acest lucru ar putea genera 
neînţelegeri şi incidente diplomatice (de exemplu, dacă vreţi să spuneţi că „Luxemburg este o ţară 
mică", însă scrieţi „Luxemburg este o ţară neînsemnată"). în tabelul de mai jos sunt prezentate câteva 
exemple frecvente de „prieteni falşi" folosiţi atunci când limba la care ne raportăm este limba engleză. 

• „Prieteni falşi" 

◦ Care este greşeala? 

o Care este cuvântul corect? 


• actual 


o „actual" înseamnă „actual", „contemporan" 
o „real", „adevărat", „efectiv" 

• complement 


o „to complement" înseamnă „a complimenta" 



o „a completa", „a complini" 

• detailsofa contactperson 

o „details" înseamnă „detalii" 
o „coordonatele unei persoane de contact" 

• complete 

o „complete" înseamnă „a completa" 
o „a completa", dar şi „a termina", „a încheia" 

• eventually 

o „eventually" înseamnă „eventual" 
o „în cele din urmă", „în sfârşit" 

• sensible 

o „sensible" înseamnă „sensibil" 
o „raţional",„logic" 

Evitaţi sau explicaţi jargonul 

J argonul este un limbaj specifi c folosit de membrii unei instituţii sau de specialişti pentru a comunica 
între ei. Este acceptată folosirea jargonului numai în documentele care se adresează propriilor 
grupuri. 

Persoanele care nu fac parte din acest grup (îndeosebi publicul larg) vortrebui să depună un efort 
mai mare decât este necesar sau decât ar dori atunci când citesc un text redactat în jargon, iar unii 
cititori pot chiar renunţa la lectura textului. Aşadar, este bine ca în documentele adresate publicului 
extern să se evite, pe cât posibil, folosirea jargonului. 

Dacă trebuie să folosiţi cuvinte din jargon în documentele adresate publicului larg, explicaţi-le atunci 
când le folosiţi pentru prima dată sau adăugaţi un glosar, o referinţă sau un hiperlink către unul 
dintre site-urile internet enumerate la sfârşitul acestei părţi. 

Tabelul de mai jos, care nu are un caracter exhaustiv, prezintă o serie de cuvinte folosite frecvent în 
instituţiile UE: 

• Jargon 


o 


Posibilă definiţie 



• acquis (comunitar) 

o legislaţia UE 

• coeziune 

o metodă care vizează reducerea disparităţilor sociale şi economice în UE 

• comitologie 

o procedura prin care Comisia consultă comitetele de experţi 

• metodă comunitară 

o metodă dezvoltată în vederea luării deciziilor în UE, în cadrul căreia conlucrează 

• Comisia, 

o Parlamentul European şi Consiliul 

• proporţionalitate 

o principiul potrivit căruia acţiunea instituţiilor trebuie să se limiteze la măsurile necesare 
pentru atingerea obiectivelor vizate 

• subsidiaritate 

o principiul potrivit căruia, atunci când este posibil, adoptarea deciziilor se realizează la un 
nivel cât mai aproape de cetăţean 

• ţară aderentă 

o ţară care este pe punctul de a adera la UE 

• ţară candidată 

o ţară care este în curs de negociere pentru a adera la UE 
Explicaţii clare privind numeroase exemple de jargon puteţi găsi: 

• în secţiunea Aplain languageguideto Eurojargon de pesite-ul internet Europa (http://europa.eu/abc/ 
eurojargon/index_en.htm). 

• Pentru defi niţiile unor termeni cu caracter tehnic şi juridic care aparîn contextul UE, vă rugăm să 
consultaţi glosarul online de pe site-ul internet Europa (http://europa.eu/legislation_summaries/ 
glossary). 


Fiţi atenţi la acronime şi sigle 



Utilizarea a numeroase acronime şi sigle necunoscute poate face documentul neinteligibil şi poate 
plictisi cititorul. 

Dacă sensul unui acronim sau al unei sigle ar putea să nu fi e clar pentru cititor, aveţi la dispoziţie 
câteva soluţii: 

• să le scrieţi desfăşurat, dacă expresia apare doar o dată sau de două ori în document; 

• să le scrieţi în întregime atunci când le utilizaţi pentru prima dată într-un document şi să menţionaţi 
între paranteze rotunde acronimul sau sigla corespunzătoare, urmând ca,în restul documentului, să 
folosiţi acronimul sau sigla respectivă; şi/sau 

• să includeţi o listă de acronime/sigle sau un hiperlink care să indice sensul acestora. 

Secţiunea Main acronymsandabbreviations din InterinstitutionalStyleGuide (http://publications. 
europa.eu/code/en/en-5000400.htm) şi anexele A3 (Abrevieri şi simboluri), A4 (Sigle şi acronime) şi 
punctul 7 (Ţări, limbi, monede şi abrevieri) din Ghidul de redactare interinstituţional ( http:// 
publications.europa.eu/code/ro/ro-000500.htm) oferă exemple şi defi niţii pentru numeroase 
acronime şi sigle folosite în documentele Comisiei Europene. 

Pentru oricare soluţie optaţi, luaţi întotdeauna în considerare nevoile cititorilor dumneavoastră. 

• Scrierea desfăşurată a acronimelor şi siglelor frecvent întâlnite va avea un efect deranjant asupra 
unora dintre cititori. 

• Astfel, menţionarea în întregime a numelui Organizaţiei Naţiunilor Unite, în loc de „ONU", va face 
documentul mult mai lung. 

Nu uitaţi că acronimele şi siglele pot avea înţelesuri diferite în funcţie de context. 

De exemplu: 

• ASE înseamnă 

o Agenţia Spaţială Europeană 
o Academia de Studii Economice 

• PAC înseamnă 

o Partidul Alianţei Civice 

j 

o politica agricolă comună 



CA înseamnă 


o cifră de afaceri 
o credite de angajament 

şi multe alte exemple. 

Su rsa: http://iate.europa.eu 

înainte de fi nai, revizuiţi şi verificaţi 

în momentul în care aţi terminat de redactat documentul, ar mai fi câteva aspecte foarte importante 
pentru claritatea exprimării în limba română care necesită atenţia dumneavoastră. 

• Verifi câţi dacă nu aţi omis diacriticele! 

• Verificaţi ortografia şi punctuaţia în conformitate cu normele din Dicţionarul ortografic, 
ortoepic şi morfologic al limbii române (DOOM)! în acest sens, folosiţi corectorul ortografic şi 
gramatical, fiind însă atenţi la faptul că acesta nu identifi că toate greşelile. 

• Verificaţi dacă aţi utilizat grafia cu âîn interiorul cuvintelor şi forma sunt [suntem, sunteţi)'. Veţi 
găsi întotdeauna ceva de îmbunătăţit. 

Alături de acestea, există câteva recomandări de ordin general care contribuie la îmbunătăţirea 
documentului dumneavoastră. 

• Recitiţi documentul cu un ochi critic, din perspectiva cititorului. 

• Frazele/propoziţiile sunt conectate în mod clar şi decurg logic una dintr-alta? întotdeauna 
există ceva care poate fi îmbunătăţit sau simplifi cat. 

• Cereţi colegilor să îşi exprime părerea, inclusiv acelora dintre ei care nu au fost consultaţi în 
prealabil. 

• Ascultaţi cu atenţie sugestiile lor şi urmaţi-le pe acelea care sporesc concizia şi claritatea 
textului si înlesnesc lectura acestuia. 

i 

Aveţi nevoie de ajutor? 

Chiar atunci când aţi terminat de redactat documentul, respectând recomandările din părţile 
anterioare, puteţi avea impresia că se pot încă aduce îmbunătăţiri documentului dumneavoastră. 
Poate nu sunteţi sigur dacă aţi folosit verbul sau prepoziţia corectă sau unele propoziţii/fraze pot să 
vă pară în continuare mai lungi şi cu o formulare mai stângace decât aţi dori. 

